Klubben ble stiftet av Thorvald Olsen som en reaksjon på at Fagforeningenes Idrettsforening (i dag Sportsklubben av 1909) meldte seg ut av Arbeidernes Idrettsforbund. Fagforeningenes Idrettsforening hadde i 1924 vært sentrale i stiftelsen av arbeideridrettsforbundet, men meldte seg to år senere inn igjen i det borgerlige Landsforbundet for Idrett. Dette førte til splittelse i klubben, og Fagforeningenes Idrettsforening av 1926 ble grunnlagt, med AIF-medlemskap som forutsetning.